**ROMÂNIA**

**JUDEŢUL SATU MARE**

**CONSILIUL JUDEŢEAN**

# **Serviciul managementul resurselor umane**

# **Nr. \_\_\_\_\_\_\_/\_\_\_\_\_\_\_\_\_\_2025**

**REFERAT DE APROBARE**

**privind modificarea Organigramei și a Statului de funcții**

**ale Direcției Generale de Asistență Socială și Protecția Copilului a județului Satu Mare**

Direcția Generală de Asistență Socială și Protecția Copilului a județului Satu Mare, a înaintat Nota de fundamentare privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare nr. 88385/22.08.2025, prin adresa nr. 88368/22.08.2025, înregistrată la Consiliul Județean Satu Mare cu nr. 17748/22.08.2025.

Raportat la Hotărârea Consiliului Județean Satu Mare nr. 76/27.06.2025 privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare,

ținând cont de:

- Titlu III – Personalul contractual din autoritățile și instituțiile publice, Capitolul I – Prevederi generale aplicabile personalului contractual din autoritățile și instituțiile publice din Ordonanța de urgența a Guvernului nr. 57/2019 privind Codul administrativ, cu modificările și completările ulterioare;

- Legea nr.53/2003 privind Codul Muncii, republicată, cu modificările și completările ulterioare;

- Anexa nr. II - Familia ocupațională de funcții bugetare “Sănătate și Asistență socială și Anexa nr. VIII - Familia ocupațională de funcții bugetare "Administrație" - Cap II lit. B Alte unități bugetare de subordonare centrală și locală, precum și din compartimentele de contabilitate, financiar, aprovizionare, investiții și lit. C Alte funcții comune din sectorul bugetar la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare;

se impune modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare,ca urmare a încetării activității Casei de tip familial ,,Mihaela,, , reorganizării Complexului de Case de tip familial ,, Mihaela si Gabriela,, în Complex de case de tip familial ,,Speranța și Gabriela,, precum și ca urmare a modificării capacității Centrului pentru viață independentă pentru persoane adulte cu dizabilități Hurezu Mare și a reorganizării Complexului de servicii sociale pentru persoane adulte cu dizabilități și a Centrului pentru viață independentă pentru persoane adulte cu dizabilități Hurezu Mare, astfel **numărul de posturi al Direcției Generale de Asistență Socială și Protecția Copilului Satu Mare** **se diminuează cu un număr total de 24 posturi.**

În temeiul prevederilor art.191 alin. (1) lit. a), alin. (2) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

în baza prerogativelor conferite prin art. 182 alin. (2) și a alin. (4) cu trimitere la art. 136 alin.(1), (2) și (8) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

INIŢIEZ:

# **Proiectul de hotărâre privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare**

**INIŢIATOR:**

**PREŞEDINTE,**

## Pataki Csaba

red.tehn./5 ex E.S.A.